**Projektas**

**ROKIŠKIO RAJONO SAVIVALDYBĖS TARYBA**

**S P R E N D I M A S**

**DĖL ROKIŠKIO RAJONO SAVIVALDYBĖS TARYBOS 2016 M. VASARIO 19 D. SPRENDIMO Nr. TS-24 „DĖL ROKIŠKIO RAJONO SAVIVALDYBĖS BIUDŽETO 2016 METAMS PATVIRTINIMO“ PATIKSLINIMO**

2016 m.spalio 28 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 15 punktu, 18 straipsnio 1 dalimi, Rokiškio rajono savivaldybės taryba n u s p r e n d ž i a:

Patikslinti Rokiškio rajono savivaldybės tarybos 2016 m. vasario 19 d. sprendimą Nr. TS-24 „Dėl Rokiškio rajono savivaldybės biudžeto 2016 metams patvirtinimo“:

1. Sumažinti 1 priede patvirtintą savivaldybės biudžeto pajamų dalį 90,662 tūkst. Eur, iš jų:

1.1. sumažinti specialiąją tikslinę dotaciją valstybinėms funkcijoms vykdyti 3,1 tūkst. Eur;

1.2. sumažinti specialiąją tikslinę dotaciją mokinio krepšeliui 110,9 tūkst. Eur;

1.3. padidinti pajamas už teikiamas paslaugas 23,338 tūkst. Eur.

2. Sprendimo 1, 2 ir 6 priedus išdėstyti nauja redakcija.

3. Patikslinti 4, 5 prieduose patvirtintas išlaidas.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Reda Dūdienė

**„DĖL ROKIŠKIO RAJONO SAVIVALDYBĖS TARYBOS 2016M. VASARIO 19 D. SPRENDIMO Nr.TS-24 „DĖL ROKIŠKIO RAJONO SAVIVALDYBĖS BIUDŽETO 2016 METAMS PATVIRTINIMO“ PATIKSLINIMO”**

**AIŠKINAMASIS RAŠTAS**

**Parengto sprendimo projekto tikslai ir uždaviniai.**

 Tarybos sprendimo projekto tikslas – patikslinti pajamų ir išlaidų planą.

 Šiuo metu esantis teisinis reglamentavimas. Sprendimo projektas yra parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 15 punktu.

**Sprendimo projekto esmė.**

Socialinės apsaugos ir darbo ministerija, Sveikatos ministerija ir Švietimo ir mokslo ministerija patikslino savo kuruojamų sričių valstybės deleguotas funkcijas. Padidinti asignavimai socialinėms išmokoms ir kompensacijoms 12,8 tūkst.Eur, parama mokiniams sumažinta 16,5 tūkst. Eur, būsto nuomos ar išperkamosios nuomos mokesčiui iš dalies kompensuoti skirta dotacija sumažinta 1,1 tūkst. Eur. Visuomenės sveikatos priežiūrai skirti asignavimai didinami 1,7 tūkst. Eur dėl MMA padidėjimo. Iš viso valstybės deleguotoms funkcijoms asignavimai mažėja 3,1 tūkst.Eur. Taip pat dėl mokinių skaičiaus sumažėjimo nuo rugsėjo 1 d. mažinamas mokinio krepšelis 110,9 tūkst. Eur. Įstaigos gavo iki šios dienos 23,338 tūkst.Eur daugiau nei planavo pajamų už teikiamas paslaugas. Iš viso pajamos mažinamos **90,662 tūkst. Eur.**

Valstybės deleguotoms funkcijoms asignavimai tikslinami tiems asignavimų valdytojams, kurie vykdė šias funkcijas.

Pajamos už teikiamas paslaugas (SP PR) nukreipiamos įstaigoms, kurios jas gavo.

Mokinio krepšelio perskirstymui pritarė darbo grupė ir įstaigų vadovai.

Nauja redakcija išdėstomi sprendimo 1, 2 ir 6 priedai, o pagal atskiras programas, priemones, asignavimų valdytojus šios išlaidos tikslinamos sprendimo 4 ir 5 prieduose. Taip pat asignavimų valdytojai tikslina sąmatas tarp atitinkamų programų ir ekoniminės klasifikacijos straipsnių.

**Galimos pasekmės, priėmus siūlomą tarybos sprendimo projektą:**

**teigiamos** – bus užtikrintas socialinių išmokų mirties atveju išmokėjimas;

**neigiamos** – nėra.

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

**Antikorupcinis vertinimas-** teisės akte nenumatoma reguliuoti visuomeninių santykių, susijusių su LR Korupcijos prevencijos įstatymo 8 str. 1 d. numatytais veiksniais, todėl teisės aktas nevertintinas antikorupciniu požiūriu.

Finansų skyriaus vedėja Reda Dūdienė